苦寒行
作者：蘇過
朝代：宋

paragraphs: 句芒司春懦不職，縱使玄冥氧凌轢。
三冬肅殺歸爾時，長物豈容長凜慄。
北風吹水冰成梁，急雷蓋地雲翻墨。
坐令貧士高掩扃，安得重裘代絺綌。
春泥漫漫薪不屬，破竈無煙愁四壁。
饑吟擁鼻涕流澌，皸指結衣僵欲直。
水南水北多高士，去作達官金馬客。
朱門碧瓦照通都，恥著麻衣羨狐白。
問余何爲不錄錄，反老抱關守甔石。
十日春寒何所覬，坐想朝陽生屋隙。
願將挾纊同斯人，杜陵大廈無由得。
南榮炙背直萬錢，燠燠此衣安且吉。